												Проект!

ТАРИФА 
за държавните такси, които се събират за регистриране на склад 
съгласно Закона за запасите от нефт и нефтопродукти


Чл. 1. (1) За разглеждане на искане за регистриране на склад за съхраняване на запаси от нефт и нефтопродукти по Закона за запасите от нефт и нефтопродукти, Държавната агенция „Държавен резерв и военновременни запаси“, наричана за краткост „агенцията” събира държавна такса в размер на 281,21 евро. 
(2) Таксата по ал. 1 се заплаща при подаване на искането.
(3) В случаите, когато е отказано регистрирането на склад за съхраняване на запаси от нефт и нефтопродукти по Закона за запасите от нефт и нефтопродукти, платената такса не се възстановява.
(4) За всеки регистриран склад се издава удостоверение за вписването му в регистъра на складовете, воден от агенцията.
Чл. 2. (1) За разглеждане на искане за промяна на данните, вписвани в регистъра на складовете, при настъпили промени в обстоятелствата по чл. 38 от Закона за запасите от нефт и нефтопродукти, се събира държавна такса за издаване на ново удостоверение в размер на 15,34 евро. 
(2) Таксата по ал. 1 се заплаща при подаване на искането.
(3) В случаите, когато е отказана промяна на данни, вписвани в регистъра на складовете, при настъпили промени в обстоятелствата по чл. 38 от Закона за запасите от нефт и нефтопродукти, платената такса не се възстановява. 
Чл. 3. За издаване на дубликат на удостоверение се събира държавна такса в размер на 15,34 евро.
ЗАКЛЮЧИТЕЛНА РАЗПОРЕДБА
 § единствен. Тарифата се одобрява на основание чл. 38, ал. 1 от Закона за запасите от нефт и нефтопродукти.

